Ella Fitzgerald

Ella Jane Fitzgerald (Newport News, Virginia, 1917. április 25. – Los Angeles, 1996. június 15.) tizenháromszoros Grammy-díjas amerikai dzsesszénekesnő, szakmájában minden idők egyik legkiemelkedőbb személyisége.

Örökbe fogadott gyermeke: Ray Brown, Jr. (unokaöccse, lánytestvérének törvénytelen fia).

Élete 
Fitzgerald Newport Newsben született, William és Temperance "Tempie" Fitzgerald lányaként.

Szülei nem sokkal Ella születése után elváltak, Ella édesanyjával a New York állambeli Yonkers városba költözött. 1923-ban megszületett Ella féltestvére, Frances Da Silva

Anyja 1932-ben elhunyt szívrohamban. Ezután Ella egyre gyakrabban hiányzott az iskolából, majd elmenekült otthonról.

1934-ben tűnt fel egy harlemi amatőr tehetségkutató versenyen, ahol eredetileg táncosként tervezett indulni, de meggyőzték, hogy inkább énekesként lépjen fel. Ennek nyomán azonnal Chick Webb  zenekarához került, és elindult egyedülálló karrierje. 1935-ben elkészült első lemezfelvétele, a Love and Kisses.

1938-ban jelent meg egyik legnagyobb slágere, az „A-tisket, A-tasket”.

1939-ben Chich Webb halála után átvette a zenekar vezetését, azonban a fiatal énekesnő nem tudta a zenekar vezetésével járó feladatokat ellátni, ezért a zenekar 1941-ben feloszlott. 1941-től különböző zenekarokkal (Ink Spots, Delty Rhythm Boys, Mills Brothers) és énekpartnerekkel lépett fel (Louis Armstrong, Louis Jordan), világ körüli turnékon, fesztiválokon vett részt. Bár ezek a felvételek is sikeresek voltak, az énekesnő újabb nagy sikerei csak a II. világháború után következtek.
1945 után Louis Armstronggal kifejlesztették a scatet, ami értelem nélküli, improvizált szófoszlányok, hangok „érzelmi zörejek" segítségével fejez ki zenei tartalmakat.

Jellemzőek és sikeresek voltak az úgynevezett songbook (szó szerint zenekönyv) lemezei, amelyeken egy-egy szerző dalait dolgozta fel (George Gershwin, Cole Porter, Duke Ellington, Irving Berlin, Jerome Kern, Harold Arlen, Johnny Mercer). 
 
Jelentősége máig nem fakult.

Magyarországon is járt. Először 1968. február 29-én. Az 1970. május 20-i budapesti koncertjéről felvétel is készült az Erkel színházban, de lemezen csak 1999-ben jelent meg „Ella Fitzgerald in Budapest” címmel. Az 1970-es évektől megromló egészségi állapota miatt egyre kevesebbet tudott koncertezni, az 1980-as években többször megoperálták, 1996. június 15-én hunyt el.

Michel Berger francia dalszerző Ella, elle l'a címen dalt írt a tiszteletére, amit a szerző felesége, France Gall adott elő 1987-ben.

Díjai 
 A Down Beat (Amerika Év Dzsesszénekesnője) díja (1937, 1938, 1939)
 Nyolc Grammy-díj (1958 kétszer, 1959 kétszer, 1960, 1962, 1976, 1990)

Lemezei 

Pályája során rengeteg lemezt adott ki, az elsőket még 78-as fordulatú lemezen, az utolsók már CD-n jelentek meg.

Itt csak néhányat sorolunk fel:
 Pure Ella (1950)
 Songs in a Mellow Mood (1954)
 Sweet and hot (1955)
 Ella and Louis (1956)
 Ella Fitzgerald sings the Cole Porter songbook (1956)
 Ella sings the Rodgers and Hart songbook (1956)
 Ella and Louis again (1957)
 Ella sings the Duke Ellington songbook (1957)
 Ella at the Opera House (1957)
 Like someone in love (1957)
 Porgy and Bess (1957)
 Get Happy! (1959)
 Ella in Berlin: Mack the knife (1960)
 Hello, Love (1960)
 Ella in Hollywood (1961)

Slágerlistás dalai

Jegyzetek

Források 
 Magyar és nemzetközi ki kicsoda 1996 CD-ROM, Biográf kiadó 1997

További információk 

 hivatalos weblap
 sulinet
 
  
 Redsugar's Ella page
 dalszövegek
 Ella's gone
 CNN's obituary 
 Down Beat
Sid Colin: Ella. Ella Fitzgerald élete és kora; ford. György László; Gondolat, Bp., 1991

Dzsesszénekesek
Amerikai énekesek
Afroamerikai nők
1917-ben született személyek
1996-ban elhunyt személyek
Grammy-díjasok
American Music Awards-győztesek
Virginiaiak
Virginia zenei élete